CELEX: 32017R0151
Language: bg
Date: 2017-01-27 00:00:00
Title: Регламент за изпълнение (ЕС) 2017/151 на Комисията от 27 януари 2017 година за изменение на приложение I към Регламент (ЕО) № 798/2008 по отношение на вписванията в списъка на трети страни, територии, зони или компартменти, от които са разрешени вносът и транзитът през Съюза на домашни птици и продукти от домашни птици, и относно изискванията за ветеринарно сертифициране (Текст от значение за ЕИП. )

28.1.2017   
               
               
                  BG
               
               
                  Официален вестник на Европейския съюз
               
               
                  L 23/7
               
            РЕГЛАМЕНТ ЗА ИЗПЪЛНЕНИЕ (ЕС) 2017/151 НА КОМИСИЯТА
      от 27 януари 2017 година
      за изменение на приложение I към Регламент (ЕО) № 798/2008 по отношение на вписванията в списъка на трети страни, територии, зони или компартменти, от които са разрешени вносът и транзитът през Съюза на домашни птици и продукти от домашни птици, и относно изискванията за ветеринарно сертифициране
      (текст от значение за ЕИП)
      ЕВРОПЕЙСКАТА КОМИСИЯ,
      като взе предвид Договора за функционирането на Европейския съюз,
      като взе предвид Директива 2002/99/ЕО на Съвета от 16 декември 2002 г. за установяване на ветеринарно-санитарни правила, регулиращи производството, преработката, разпространението и пускането на пазара на продукти от животински произход за консумация от човека (1), и по-специално член 8, уводното изречение, член 8, точка 1, първа алинея, член 8, точка 4, член 9, параграф 2, буква б) и член 9, параграф 4 от нея,
      като взе предвид Директива 2009/158/ЕО на Съвета от 30 ноември 2009 г. относно ветеринарно-санитарните изисквания за вътреобщностната търговия и вноса от трети държави на домашни птици и яйца за люпене (2), и по-специално член 23, параграф 1, член 24, параграф 2, член 25, член 26, параграф 2 и член 28, параграф 1 от нея,
      като има предвид, че:
      
                  (1)
               
               
                  В Регламент (ЕО) № 798/2008 на Комисията (3) се определят изискванията за ветеринарно сертифициране при внос и транзит през Съюза на домашни птици и продукти от домашни птици („стоките“). В него се предвижда, че посочените стоки се внасят и преминават транзитно през Съюза само от третите държави, територии, зони или компартменти, изброени в колони 1 и 3 от таблицата, установена в част 1 от приложение I към регламента.
               
            
                  (2)
               
               
                  При изискванията за ветеринарно сертифициране, определени в Регламент (ЕО) № 798/2008, се взема предвид дали са необходими специални условия поради статуса по отношение на болестите в изброените трети държави, територии, зони или компартменти, в т.ч. вземане на проби и изследване за различни болести по домашните птици, според случая. Посочените специални условия, както и образците на ветеринарните сертификати, които трябва да придружават стоките за внос и транзитно преминаване през Съюза, са установени в част 2 от приложение I към същия регламент.
               
            
                  (3)
               
               
                  Поради установени пропуски при одит от страна на Комисията на изпълнението на Израел на контрола в областта на здравеопазването на животните при домашните птици и продуктите от домашни птици Регламент (ЕО) № 798/2008 бе изменен с Регламент за изпълнение (ЕС) 2015/608 (4) с цел да се преустанови вносът от Израел на някои стоки и да се въведат допълнителни изследвания на стада от домашни птици за нюкясълска болест преди изпращането в Съюза на някои други стоки, включително на живи домашни птици, еднодневни пилета, яйца за люпене, яйца за преработка и месо от домашни птици.
               
            
                  (4)
               
               
                  Израел информира Комисията, че възнамерява да отмени своите мерки за унищожаване на птиците поради нюкасълската болест при домашните птици, отглеждани в стопанства, разположени на територията на Израел северно от път № 5. Освен това, поради други приоритети в областта на здравеопазването, съответствието с определени изисквания за лабораторни изследвания вече не може да бъде гарантирано.
               
            
                  (5)
               
               
                  Поради това списъкът в таблицата, установен в част 1 от приложение I, следва да бъде изменен с цел да се забрани вносът и транзитът през Съюза от цялата територия на Израел на живи домашни птици и щраусови птици, яйца за люпене и месо от домашни птици и щраусоподобни, както и на яйца за преработка. Вносът на месо от домашни птици от територията на Израел, разположена на юг от път № 5, обаче следва да продължи да бъде разрешаван при специалните условия, предвидени в Регламент (ЕО) № 798/2008, изменен с Регламент за изпълнение (ЕС) 2015/608, защото там заболеваемостта от нюкасълска болест е по-ниска и се прилагат мерки за унищожаване на птиците.
               
            
                  (6)
               
               
                  Вносът в Съюза на яйца и яйчни продукти от бившата югославска република Македония е разрешен. Държавата също така поиска разрешение за внос в Съюза на месо от домашни птици. При одита, извършен през януари 2016 г. от Комисията, бе направено заключението, че тази трета държава отговаря на необходимите изисквания за ветеринарно сертифициране за внос на месо от домашни птици в Съюза. Поради това вписването за посочената трета държава в таблицата, установена в част 1 от приложение I към Регламент (ЕО) № 798/2008, следва да бъде съответно изменено.
               
            
                  (7)
               
               
                  При одита, извършен през януари 2016 г. в бившата югославска република Македония, беше отбелязано, че в тази трета държава се убиват не само домашни птици, които са отгледани на нейна територия, но също така и домашни птици, които или са били внесени от друга трета държава, включена с посочената стока в списъка в част 1 от приложение I към Регламент (ЕО) № 798/2008, при условия, най-малкото еквивалентни на условията в посочения регламент, или домашни птици, които преди това са били внесени на нейната територия от държава членка.
               
            
                  (8)
               
               
                  Изискванията за ветеринарния сертификат при внос на месо от домашни птици (POU) от трета държава, посочена в таблицата в част 1 от приложение I към Регламент (ЕО) № 798/2008 като държава, от която е разрешен вносът в Съюза, се отнасят за месо, добито от живи домашни птици, които преди това са били внесени в посочената трета държава от друга трета държава, включена в списъка в таблицата в част 1 от приложение I към Регламент (ЕО) № 798/2008. Изискванията за ветеринарния сертификат обаче не се отнасят за месо, добито от живи домашни птици, внесени от държава членка за последващо клане в тази трета държава, с намерението след това месото да бъде повторно внесено в Съюза.
               
            
                  (9)
               
               
                  Предвид благоприятния здравен статус на животните в Съюза и незначителния риск за здравето на домашните птици, с които се използват тези практики, образецът на ветеринарния сертификат за месо от домашни птици (POU), установен в част 2 на приложение I към Регламент (ЕО) № 798/2008, следва да бъде изменен, за да включва разпоредба за сертифициране, че месото от домашни птици може да се добива от домашни птици, които са били внесени от държава членка за последващо клане.
               
            
                  (10)
               
               
                  В част 2 от приложение I към Регламент (ЕО) № 798/2008 е установен образец на ветеринарен сертификат за яйчни продукти (ЕР). В посочения образец на ветеринарен сертификат част I от забележките се отнася до кодовете по Хармонизираната система (ХС), които трябва да се посочат в клетка I.19. от част I на посочения сертификат.
               
            
                  (11)
               
               
                  Като се има предвид, че яйченият продукт „яйчен жълтък“ може да бъде класифициран в различни подпозиции от позиция в ХС 21.06, а не само в подпозиция 21.06.10, е целесъобразно съответно да се измени образецът на ветеринарен сертификат (EP).
               
            
                  (12)
               
               
                  Поради това приложение I към Регламент (ЕО) № 798/2008 следва да бъде съответно изменено.
               
            
                  (13)
               
               
                  Следва да се предвиди разумен преходен период от време, преди изменените образци на ветеринарни сертификати да станат задължителни, за да се позволи на държавите членки и на промишлеността да се адаптират към новите изисквания, съдържащи се в изменените образци на ветеринарни сертификати.
               
            
                  (14)
               
               
                  Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,
               
            ПРИЕ НАСТОЯЩИЯ РЕГЛАМЕНТ:
      Член 1
      Приложение I към Регламент (ЕО) № 798/2008 се изменя в съответствие с приложението към настоящия регламент.
      Член 2
      За преходен период до 28 март 2017 г. държавите членки продължават да разрешават въвеждането в Съюза на пратки със стоки, попадащи в обхвата на образеца на ветеринарен сертификат за месо от домашни птици (POU) и на образеца на ветеринарен сертификат за яйчни продукти (ЕР), установени в част 2 от приложение I към Регламент (ЕО) № 798/2008, в техните варианти преди измененията, въведени в тези образци с настоящия регламент, при условие че са подписани преди 28 февруари 2017 г.
      Член 3
      Настоящият регламент влиза в сила на третия ден след деня на публикуването му в Официален вестник на Европейския съюз.
      
         Настоящият регламент е задължителен в своята цялост и се прилага пряко във всички държави членки.
         Съставено в Брюксел на 27 януари 2017 година.
         
            
               За Комисията
            
            
               Председател
            
            Jean-Claude JUNCKER
         
      
      
         (1)  ОВ L 18, 23.1.2003 г., стр. 11.
      
         (2)  ОВ L 343, 22.12.2009 г., стр. 74.
      
         (3)  Регламент (ЕО) № 798/2008 на Комисията от 8 август 2008 г. за установяване на списък от трети страни, територии, зони или компартменти, от които са разрешени вносът и транзитът през Общността на домашни птици и продукти от домашни птици, и относно изискванията за ветеринарно сертифициране (ОВ L 226, 23.8.2008 г., стр. 1).
      
         (4)  Регламент за изпълнение (ЕС) 2015/608 на Комисията от 14 април 2015 г. за изменение на Регламент (ЕО) № 798/2008 по отношение на вписванията за Украйна и Израел в списъка на третите държави, одобряването на програмата на Украйна за контрол на Salmonella при кокошки носачки, изискванията за ветеринарното сертифициране по отношение на нюкасълската болест и изискванията за преработка на яйчни продукти (ОВ L 101, 18.4.2015 г., стр. 1).
      
         ПРИЛОЖЕНИЕ
         Приложение I към Регламент (ЕО) № 798/2008 се изменя, както следва:
         
                     1)
                  
                  
                     Част 1 се изменя, както следва:
                     
                                 а)
                              
                              
                                 вписването за Израел се заменя със следното:
                                 
                                             Код по ISO и име на третата държава или територия
                                          
                                          
                                             Код на третата държава, територия, зона или компартмент
                                          
                                          
                                             Описание на третата държава, територия, зона или компартмент
                                          
                                          
                                             Ветеринарен сертификат
                                          
                                          
                                             Специални условия
                                          
                                          
                                             Специални условия
                                          
                                          
                                             Статус на наблюдението по отношение на инфлуенцата по птиците
                                          
                                          
                                             Ваксинационен статус по отношение на инфлуенцата по птиците
                                          
                                          
                                             Статус по отношение на контрола на Salmonella (6)
                                          
                                       
                                             Образец/ образци
                                          
                                          
                                             Допълнителни гаранции
                                          
                                          
                                             Крайна дата (1)
                                          
                                          
                                             Начална дата (2)
                                          
                                       
                                             1
                                          
                                          
                                             2
                                          
                                          
                                             3
                                          
                                          
                                             4
                                          
                                          
                                             5
                                          
                                          
                                             6
                                          
                                          
                                             6A
                                          
                                          
                                             6Б
                                          
                                          
                                             7
                                          
                                          
                                             8
                                          
                                          
                                             9
                                          
                                       
                                             „IL — Израел (5)
                                          
                                          
                                             IL-0
                                          
                                          
                                             Цялата страна
                                          
                                          
                                             SPF, EP
                                          
                                          
                                              
                                          
                                          
                                              
                                          
                                          
                                              
                                          
                                          
                                              
                                          
                                          
                                              
                                          
                                          
                                              
                                          
                                          
                                              
                                          
                                       
                                             BPP, BPR, DOC, DOR, HEP, HER, LT20
                                          
                                          
                                             X
                                          
                                          
                                             P3
                                          
                                          
                                             28.1.2017 г.
                                          
                                          
                                              
                                          
                                          
                                             A
                                          
                                          
                                              
                                          
                                          
                                             S5, ST1
                                          
                                       
                                             SRP
                                          
                                          
                                              
                                          
                                          
                                             P3
                                          
                                          
                                             18.4.2015 г.
                                          
                                          
                                              
                                          
                                          
                                              
                                          
                                          
                                              
                                          
                                          
                                              
                                          
                                       
                                             RAT
                                          
                                          
                                             X
                                          
                                          
                                             P3
                                          
                                          
                                             28.1.2017 г.
                                          
                                          
                                              
                                          
                                          
                                              
                                          
                                          
                                              
                                          
                                          
                                              
                                          
                                       
                                             WGM
                                          
                                          
                                             VIII
                                          
                                          
                                             P3
                                          
                                          
                                             18.4.2015 г.
                                          
                                          
                                              
                                          
                                          
                                              
                                          
                                          
                                              
                                          
                                          
                                              
                                          
                                       
                                             E
                                          
                                          
                                             X
                                          
                                          
                                             P3
                                          
                                          
                                             28.1.2017 г.
                                          
                                          
                                              
                                          
                                          
                                              
                                          
                                          
                                              
                                          
                                          
                                             S4“
                                          
                                       
                                             IL-1
                                          
                                          
                                             Областта на юг от път № 5
                                          
                                          
                                             POU
                                          
                                          
                                             X
                                          
                                          
                                             N
                                          
                                          
                                              
                                          
                                          
                                              
                                          
                                          
                                              
                                          
                                          
                                              
                                          
                                          
                                              
                                          
                                       
                                             IL-2
                                          
                                          
                                             Областта на север от път № 5
                                          
                                          
                                             POU
                                          
                                          
                                             X
                                          
                                          
                                             P3
                                          
                                          
                                             28.1.2017 г.
                                          
                                          
                                              
                                          
                                          
                                              
                                          
                                          
                                              
                                          
                                          
                                              
                                          
                                       
                           
                                 б)
                              
                              
                                 вписването за територията на бившата югославска република Македония се заменя със следното:
                                 
                                             Код по ISO и име на третата държава или територия
                                          
                                          
                                             Код на третата държава, територия, зона или компартмент
                                          
                                          
                                             Описание на третата държава, територия, зона или компартмент
                                          
                                          
                                             Ветеринарен сертификат
                                          
                                          
                                             Специални условия
                                          
                                          
                                             Специални условия
                                          
                                          
                                             Статус на наблюдението по отношение на инфлуенцата по птиците
                                          
                                          
                                             Ваксинационен статус по отношение на инфлуенцата по птиците
                                          
                                          
                                             Статус по отношение на контрола на Salmonella (6)
                                          
                                       
                                             Образец/ образци
                                          
                                          
                                             Допълнителни гаранции
                                          
                                          
                                             Крайна дата (1)
                                          
                                          
                                             Начална дата (2)
                                          
                                       
                                             1
                                          
                                          
                                             2
                                          
                                          
                                             3
                                          
                                          
                                             4
                                          
                                          
                                             5
                                          
                                          
                                             6
                                          
                                          
                                             6A
                                          
                                          
                                             6Б
                                          
                                          
                                             7
                                          
                                          
                                             8
                                          
                                          
                                             9
                                          
                                       
                                             „MK — бивша югославска република Македония (4)
                                          
                                          
                                             MK-0 (4)
                                          
                                          
                                             Цялата страна
                                          
                                          
                                             POU
                                          
                                          
                                              
                                          
                                          
                                              
                                          
                                          
                                              
                                          
                                          
                                              
                                          
                                          
                                              
                                          
                                          
                                              
                                          
                                          
                                              
                                          
                                       
                                             E, EP“
                                          
                                          
                                              
                                          
                                          
                                              
                                          
                                          
                                              
                                          
                                          
                                              
                                          
                                          
                                              
                                          
                                          
                                              
                                          
                                          
                                              
                                          
                                       
                           
               
                     2)
                  
                  
                     Част 2 се изменя, както следва:
                     
                                 а)
                              
                              
                                 образецът на ветеринарен сертификат за месо от домашни птици (POU) се заменя със следното:„Текст на изображението
                                 
                                    Образец на ветеринарен сертификат за месо от домашни птици (POU)
                                    СТРАНА:
                                    Ветеринарен сертификат за ЕС
                                    Част I: Данни за експедираната пратка
                                    I.1. Изпращач
                                    Име
                                    Адрес
                                    Страна
                                    Teл.
                                    I.2. Референтен номер на сертификата
                                    I.2.a.
                                    I.3. Централен компетентен орган
                                    I.4. Местен компетентен орган
                                    I.5. Получател
                                    Име
                                    Адрес
                                    Страна
                                    Teл.
                                    I.6.
                                    I.7. Страна на произход
                                    Код по ISO
                                    I.8. Регион на произ-ход
                                    Код
                                    I.9. Страна по местоназна-чение
                                    Код по ISO
                                    I.10.
                                    I.11. Място на произход
                                    Име Номер на одобрението
                                    Адрес
                                    I.12.
                                    I.13. Място на товарене
                                    Адрес
                                    I.14. Дата на заминаване
                                    I.15. Транспортно средство
                                    Самолет Кораб жп вагон
                                    ППС Друго
                                    Идентификация:
                                    Документ:
                                    I.16. Входящ ГИП в ЕС
                                    I.17.
                                    I.18. Описание на стоката
                                    I.19. Код на стоката (код по ХС)
                                    I.20. Количество
                                    I.21. Температура на продуктите
                                    Като на околната среда Охладени Замразени
                                    I.22. Брой опаковки
                                    I.23. Номер на пломбата/контейнера
                                    I.24.
                                 
                                 Текст на изображението
                                 
                                    I.25. Стоки със сертификат за:
                                    Консумация от човека
                                    I.26.
                                    I.27. За внос или допускане в ЕС
                                    I.28. Идентификация на стоката
                                    Номер на одобрението на предприятията
                                    Видове (научно наименование)
                                    Кланица
                                    Транжорна
                                    Хладилник
                                    Брой опаковки
                                    Нето тегло
                                 
                                 Текст на изображението
                                 
                                    СТРАНА
                                    POU (месо от домашни птици)
                                    II. Здравна информация
                                    II.a. Референтен номер на сертификата
                                    II.б.
                                    II.1. Удостоверение за обществено здраве
                                    Аз, долуподписаният официален ветеринарен лекар, декларирам, че съм запознат със съответните разпоредби на регламенти (ЕО) № 178/2002, 852/2004, 853/2004 и 854/2004, и удостоверявам, че месото от домашни птици (1), описано в настоящия сертификат, е добито в съответствие с посочените изисквания, и по-специално, че:
                                    а) произхожда от предприятие(я), където се прилага програма, основана на принципите HACCP (анализ на риска и контрола на критичните точки) в съответствие с Регламент (ЕО) № 852/2004;
                                    б) е произведено в съответствие с условията, установени в раздели II и V от приложение III към Регламент (ЕО) № 853/2004;
                                    в) се смята за годно за консумация от човека вследствие на пред- и следкланичните прегледи, проведени в съответствие с раздел IV, глава V от приложение I към Регламент (ЕО) № 854/2004;
                                    г) е маркирано с идентификационен знак в съответствие с раздел I от приложение II към Регламент (ЕО) № 853/2004;
                                    д) отговаря на съответните критерии, посочени в Регламент (ЕО) № 2073/2005 относно микробиологичните критерии за храните;
                                    е) гаранциите по отношение на живите животни и продуктите от тях, предоставени с плановете за откриване на остатъчни вещества, представени в съответствие с Директива 96/23/ЕО, и по-специално член 29 от нея, са изпълнени;
                                    (2) [ж) отговаря на изискванията на Регламент (ЕО) № 1688/2005 за прилагане на Регламент (ЕО) № 853/2004 на Европейския парламент и на Съвета по отношение на специалните гаранции относно Salmonella за пратки към Финландия и Швеция с определени видове месо и яйца.]
                                    II.2. Ветеринарно-санитарно удостоверение
                                    Аз, долуподписаният официален ветеринарен лекар, удостоверявам, че месото от домашни птици, описано в настоящия сертификат:
                                    II.2.1 е с произход от:
                                    (3) (4) (6) или [територия с код ;]
                                    (4) (5) или [компартмент(и) ;]
                                    който(която/които) към датата на издаване на сертификата е/са бил (била/били) свободен(свободна/свободни) от:
                                    високопатогенна инфлуенца по птиците, както е определено в член 2, точка 16 от Регламент (ЕО) № 798/2008, и
                                    нюкасълска болест, както е определено в член 2, точка 18 от Регламент (ЕO) № 798/2008;
                                    II.2.2 е добито от домашни птици, които:
                                    (4) или [не са ваксинирани срещу инфлуенца по птиците;]
                                    (4) или [са ваксинирани срещу инфлуенца по птиците съгласно план за ваксинация, който съответства на изискванията на приложение V към Регламент (ЕО) № 798/2008, със:
                                    (наименование и вид на използваната(ите) ваксина(и)
                                    на възраст седмици;]
                                    II.2.3 е добито от домашни птици, които са държани в:
                                    (3) (4) (9) или [територия(ии) с код ;]
                                    (4) (5) (9) или [компартмент(и) ;]
                                    (4) или [от излюпването си или са били внесени като домашни птици, различни от щраусови птици (еднодневни пилета, домашни птици за разплод и продукция, домашни птици за клане или домашни птици за възстановяване на запасите от дивеч) от трета(и) страна(и), изброена(и) за тази стока в част 1 от приложение I към Регламент (ЕО) № 798/2008, при условия, които са поне равностойни на тези в посочения регламент;
                                    Част II: Сертифициране
                                 
                                 Текст на изображението
                                 
                                    СТРАНА
                                    POU (месо от домашни птици)
                                    II. Здравна информация
                                    II.a. Референтен номер на сертификата
                                    II.б.
                                    (4) или [от излюпването си или са били внесени като домашни птици, различни от щраусови птици (еднодневни пилета, домашни птици за разплод и продукция, домашни птици за клане или домашни птици за възстановяване на запасите от дивеч) от държава(и) членка(и).]
                                    II.2.4 е добито от домашни птици, идващи от предприятия:
                                    а) които не са обект на ветеринарно-санитарни ограничения;
                                    б) в радиус от 10 km около него (тях), включващи при необходимост и територията на съседна страна, през последните най-малко 30 дни не е било открито огнище на високопатогенна инфлуенца по птиците или на нюкасълска болест;
                                    II.2.5 е добито от домашни птици, които:
                                    (7) a) са заклани на (дд/мм/гггг) или между (дд/мм/гггг) и (дд/мм/гггг);
                                    б) не са заклани в рамките на ветеринарно-санитарна програма за контрол и ликвидиране на болести по домашните птици;
                                    в) по време на транспортирането им до кланицата не са били в контакт с птици, заразени с високопатогенна инфлуенца по птиците или с нюкасълска болест;
                                    II.2.6 a) произхожда от одобрени кланици, които към момента на клането на животните не са били обект на ограничения, свързани със съмнения за огнище на високопатогенна инфлуенца по птиците или нюкасълска болест или с потвърдено такова, или в радиус 10 km от които не е наблюдавано огнище на високопатогенна инфлуенца по птиците или нюкасълска болест поне през предходните 30 дни;
                                    б) в нито един момент по време на клането, разфасоването, съхранението или транспортирането им не е било в контакт с домашни птици или с месо с по-нисък здравен статус;
                                    (8) [II.2.7 произхожда от домашни птици, предназначени за клане, които:
                                    а) не са ваксинирани с ваксини, приготвени от основния щам на вируса на нюкасълска болест, показващ по-висока патогенност от лентогенните щамове на вируса;
                                    б) са били подложени на изследване чрез изолиране на вируса на нюкасълска болест, извършено в официална лаборатория по време на клането, върху случайна извадка от клоакални натривки от най-малко 60 птици от всяко съответно стадо, при което не са установени птичи парамиксовируси с интрацеребрален патогенен индекс (IСPI), по-голям от 0,4;
                                    в) през 30-те дни, предшестващи клането, не са били в контакт с домашни птици, които не отговарят на условията, посочени в букви а) и б).]
                                    (10) [II.2.8 произхожда от стада домашни птици, предназначени за клане, които са прегледани и изследвани в съответствие с раздел I, точка 8 от приложение III към Регламент (ЕО) № 798/2008.]
                                    II.3. Удостоверение за хуманно отношение към животните
                                    Аз, долуподписаният официален ветеринарен лекар, удостоверявам, че прясното месо, описано в част I на настоящия сертификат, е добито от животни, които преди и по време на клането или умъртвяването в кланицата са били третирани в съответствие с приложимите разпоредби на законодателството на Европейския съюз и при спазване на изисквания, поне равностойни на тези, определени в глави II и III на Регламент (ЕО) № 1099/2009.
                                    Забележки
                                    Част I:
                                    — Клетка I.8: Посочва се кодът на зоната или на компартмента на произход, ако е необходимо, съгласно определеното с кода в част 1, колона 2 от приложение I към Регламент (ЕО) № 798/2008.
                                    — Клетка I.11: Име, адрес и номер на одобрението на изпращащото предприятие.
                                    — Клетка I.15: посочва(т) се регистрационният(те) номер(а) на железопътните вагони и камионите, имената на корабите и ако са известни, номерата на полетите на въздухоплавателното средство. При транспорт в контейнери или кутии — общият им брой и регистрацията им, а ако има сериен номер на пломбата, той се посочва в клетка I.23.
                                    — Клетка I.19: използва се съответният код по Хармонизираната система (ХС) на Световната митническа организация: 02.07, 02.08 или 05.04.
                                 
                                 Текст на изображението
                                 
                                    СТРАНА
                                    POU (месо от домашни птици)
                                    II. Здравна информация
                                    II.a. Референтен номер на сертификата
                                    II.б.
                                    Част II:
                                    (1) „Месо от домашни птици“ означава ядивните части от птици, отглеждани в стопанства, включително от птици, отглеждани като домашни животни, без да са такива, с изключение на щраусови птици, които са преминали единствено студена обработка с цел да се осигури тяхното запазване; месото, опаковано във вакуум, или месото, опаковано в контролирана атмосфера, също трябва да бъде придружено от сертификат в съответствие с настоящия образец.
                                    Забележка: Това включва и месо от т. нар. пернат дивеч, отглеждан в стопанства.
                                    (2) Заличава се, ако пратката не е предназначена за внос в Швеция или Финландия.
                                    (3) Код на територията, както е посочен в част 1, колона 2 от приложение I към Регламент (ЕО) № 798/2008.
                                    (4) Да се остави според случая.
                                    (5) Да се посочи име на компартмента(ите).
                                    (6) За страни или територии с вписване „N“ в колона 6 на част 1 от приложение I към Регламент (ЕО) № 798/2008 това означава — само що се отнася до месо от домашни птици (POU) — че в случай на поява на огнище на нюкасълска болест, както е определено в член 2, точка 18 от Регламент (ЕО) № 798/2008, кодът на страната или кодът на територията продължава да се използва за съответната трета страна, като обаче се изключва всяка област, обект на официални ограничения във връзка с нюкасълската болест към датата на издаване на настоящия сертификат.
                                    (7) Посочва(т) се дата или дати на клане. Не се разрешава вносът на посоченото месо, когато е добито от домашни птици, заклани на територията или в компартмента(ите), посочен(и) в точка II.2.1, по време на период, когато са приети ограничителни мерки от страна на Европейския съюз спрямо вноса на посоченото месо от тази територия или този/тези компартмент(и).
                                    (8) Прилага се само за страни с вписване „VI“ в колона 5 на част 1 от приложение I към Регламент (ЕО) № 798/2008.
                                    (9) Ако месото идва от домашни птици, различни от щраусови птици (еднодневни пилета, домашни птици за разплод и продукция, домашни птици за клане или домашни птици за възстановяване на запасите от дивеч с произход или от държава(и) членка(и), или друга(и) трета(и) страна(и), изброена(и) в част 1 от приложение I към Регламент (ЕО) № 798/2008, при внос на тази стока в Съюза се посочва(т) кодът(кодовете) на държавата(ите) членка(и) или на страната(ите) или територията(ите) на тази/тези страна(и) и кодът на третата страна, където са заклани птиците.
                                    (10) Тази гаранция се изисква само за месо от домашни птици, идващи от страни, територии или зони с вписване „Х“ в част 1, колона 5 от приложение I към Регламент (ЕО) № 798/2008.
                                    Официален ветеринарен лекар
                                    Име (с главни букви): Квалификация и длъжност:
                                    Дата: Подпис:
                                    Печат:
                                 “
                           
                                 б)
                              
                              
                                 в образеца на ветеринарен сертификат за яйчни продукти (ЕР), в част I от забележките, четвъртото тире във връзка с клетка I.19 се заменя със следното:
                                 „Клетка I.19: използва се съответният код по Хармонизираната система (ХС) на Световната митническа организация: 04.07, 04.08, 35.02 или 21.06.“